3. ΝΟΜΟΘΕΤ. ΔΙΑΤΑΓΜΑ υπ΄ αριθ. 62 της 16/20 Δεκ. 1968 (ΦΕΚ Α΄ 303)  Περί συστάσεως νέων Τμημάτων εν τη Σχολή Ικάρων.  Άρθρ.1.-1.Δι΄ αποφάσεως του Υπουργού Εθνικής Αμύνης, μετά γνώμην του Ανωτάτου Συμβουλίου Αεροπορίας (ΑΣΑ), δύναται να συνιστώνται, αναλόγως των αναγκών της Υπηρεσίας παρά τη Σχολή Ικάρων, επί πλέον των κατά το άρθρ. 2 του υπ΄ αριθ. 370/10.6.1967 Β.Δ/τος «περί Οργανισμού της Σχολής Ικάρων» Τμημάτων και έτερα Τμήματα προς παραγωγήν μονίμων Αξιωματικών διοικητικής και επιχειρησιακής υποστηρίξεως (Κλάδων Διοικητικών, Αμύνης Αεροδρομίων, Εφοδιασμού και Οικονομικών). Εις εκτέλεσιν της ανωτέρω παρ. 1 εξεδόθη η υπ΄ αριθ. 206344 της 12/27 Μαρτ. 1969 απόφ. Υπ. Εθνικής Αμύνης (ΦΕΚ Β΄ 212), δι΄ ης ιδρύθησαν εν τη Σχολή Ικάρων τα εξής νέα τμήματα: α) Διοικητικών Γενικών Υπηρεσιών, β) Μετεωρολόγων, γ) Φωτογράφων (Φωτογραφίαι - Πληροφορίαι), δ) Αμύνης Αεροδρομίων, ε) Ελεγκτών - Αεραμύνης, ς) Εφοδιασμού, ζ) Οικονομικών. «2.Εις τα ως άνω τμήματα δύναται να εισάγωνται άνευ εξετάσεων, κατόπιν αιτήσεώς των, μαθηταί του τμήματος ιπταμένων της σχολής Ικάρων, οίτινες κατά την διάρκειαν της φοιτήσεώς των αποτυγχάνουν εις τας πτήσεις ή κρίνονται υγειονομικώς ακατάλληλοι δια το ιπτάμενον προσωπικόν, κατάλληλοι όμως δια το προσωπικόν εδάφους εφ΄ όσον άγουν ηλικίαν μέχρις 25 ετών συμπληρωμένων. Η εισαγωγή των ως άνω μαθητών εις εν εκ των λειτουργούντων εις την σχολήν Ικάρων τμημάτων, πραγματοποιείται συμφώνως προς τας ανάγκας της υπηρεσίας λαμβανομένης υπ΄ όψιν και της δια της αιτήσεως εκδηλωθείσης επιθυμίας των». Η παρ. 2 αντικατεστάθη ως άνω δια του άρθρ. 1 Νόμ. 668/1977 (κατωτ. αριθ. 9). 3.Εις τας διατάξεις της προηγουμένης παραγράφου περιλαμβάνονται και οι δια τους αυτούς λόγους απομακρυνθέντες κατά το παρελθόν, εφ΄ όσον ούτοι, δεν έχουσιν υπερβή το 25ον έτος της ηλικίας των μέχρι της ενάρξεως λειτουργίας του οικείου Τμήματος. 4.Οι ευδοκίμως αποφοιτώντες εκ των Τμημάτων τούτων της Σχολής ονομάζονται μόνιμοι Ανθυποσμηναγοί του οικείου Κλάδου και ειδικότητος. «5.Δια Π.Δ/τος εκδιδομένου προτάσει του Υπουργού Εθνικής Αμύνης, μετά γνώμην του Ανωτάτου Αεροπορικού Συμβουλίου (ΑΑΣ), ρυθμίζονται τα της εκπαιδεύσεως, η χρονική διάρκεια ταύτης, η διαδικασία εντάξεως των μαθητών εις τα τμήματα, τα του διδακτικού προσωπικού, ως και πάσα αναγκαία λεπτομέρεια αναγομένη εις την οργάνωσιν και λειτουργίαν των τμημάτων». Η παρ. 5 αντικατεστάθη ως άνω δια του άρθρ. 1 Νόμ. 668/1977 (κατωτ. αριθ. 9).   Εις εκτέλεσιν της ανωτέρω παρ. 5 εξεδόθη το Β.Δ. 671 της 10/21 Οκτ. 1969 (ΦΕΚ Α΄ 209) περί οργανισμού των Τμημάτων Σωμάτων της Σχολής Ικάρων, (Διόρθ. Ημαρτ. ΦΕΚ Α΄ 264 της 11 Δεκ. 1969). Το Β.Δ. 671/69 ετροποποιήθη δια του Π.Δ. 825 της 26 Αυγ. /19 Σεπτ. 1977 (ΦΕΚ Α΄ 267). Το άνω Β.Δ. 671/69 επίσης τροποποιήθηκε και από το Π.Δ. 339/1984 (ΦΕΚ Α΄ 119), (κατωτ. αριθ. 11). Επίσης η παρ. 2 άρθρ. 16 Β.Δ.671/1969 καταργήθηκε από το εδάφ. η΄ άρθρ. 25 Νόμ. 1911/ 1990 (ΦΕΚ Α΄ 166), Τόμ. 36Δ, σελ. 1338,501. Με το άρθρ. 4 του Π.Δ. 463/31 Οκτ. –13 Νοεμ. 1991 (ΦΕΚ Α΄ 172), αντικαταστάθηκαν διατάξεις των άρθρ. 1 και 2 του Π.Δ. 339/84. Άρθρ.2.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως.   